Sergio Notario/ Un gognin e na Comëtta
Artorn

Un gognin e na Comëtta 

[…]

Ma jer matin,
guardand ant ël giornal,
am s’é slargasse ’l cheur
a l’improvis!

Bele là, an cole tère
andoa ij masnà
a conòsso mach la gramissia,
i l’hai vist na maravija,
coma na mascarìa ’d na faja
che ’l cheur t’arpata.

Arlongh la stra batùa,
antërmes ai soldà
a ai chèr armà,
un gognin
con un gramissel ëd fil
ch’a corìa, pa sbaruà,
ant ël cel bleu
a sonavo baudëtta
ël giàun limon e ’l ross feu
dla soa bela Comëtta.
 

Leteratura piemontèisa
Poesìa
Sergio Notario